《紫虚丹室》
明代·释宗泐

紫府真人洞里天，住来丹室是丹田。玉池细细浮青液，金户霏霏出绛烟。

缑岭或来王子晋，蒙山时下羡门仙。日长别殿香云合，细读南华内外篇。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。